I begyndelsen af 1429 var næsten hele det nordlige Frankrig og nogle dele af det sydvestlige under anglo-burgundisk styre. Englænderne kontrollerede [[Paris]], mens burgunderne kontrollerede [[Reims]], hvor de franske konger traditionelt blev kronet. Det var vigtigt, da ingen af tronkræverne var kronet. Englænderne havde belejret [[Orléans]], som var en af de få fransk-loyale byer og strategisk ved [[Loire]]-floden. Det gjorde den til den sidste hindring for at angribe resten af Frankrig. Fremtiden for hele kongeriget afhang af Orléans skæbne.<ref>Pernoud og Clin, s. 10.</ref> Ingen troede på, at byen ville overleve belejringen i længere tid.<ref>DeVries, s. 28.</ref>
Jura Historie Død Kriminalitet